Fra mandag ved middagstid vil der være forhøjet vandstand langs Skageraks kyst. DMI forventer, at vandstanden vil være mellem 1,3 og 1,5 meter over den normale vandstand. Det oplyser DMI i en pressemeddelelse. Den forhøjede vandstand kan kombineret med hård vind føre til lokale, kystnære oversvømmelser og medføre betydelig skade på klitter, diger, havne og bygninger. Derfor råder de borgere til at undgå at opholde sig i de kystområder. På Thyborøn vil man i løbet af mandag også kunne opleve forhøjet vandstand. Her forventer DMI, at vandstanden vil være mellem 2,1 til 2,5 meter over den normale vandstand. Også her forventer Danmarks Meteorologiske Institut, at der kan være lokale oversvømmelser. De råder desuden til, at man er forsigtig, når man kører i bil i området, eller hvis man er til fods i et kystområde. Den forhøjede vandstand skyldes de farlige vejr søndag. Se mere om det i indslaget her.

Referat:
Mandag kan der ske oversvømmelser langs kysterne, da der forventes at være forhøjet vandstand.